5. pielikums
atklātā konkursa nolikumam 
(iepirkuma identifikācijas numurs: IZM2024/1/AK/AFP)
PAKALPOJUMA LĪGUMA PROJEKTS
Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem
Rīgā	2024. gada ___.____________
Izglītības un zinātnes ministrija (turpmāk – Pasūtītājs) tās ___________ personā, kurš/-a rīkojas uz _________ pamata, no vienas puses, un 
__________________________ (turpmāk – Izpildītājs) tās ___________ personā, kurš/-a rīkojas uz _________ pamata, abi kopā vai katrs atsevišķi attiecīgi arī – Puses vai Puse, 
pamatojoties uz atklāta konkursa “Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem”, iepirkuma identifikācijas Nr. IZM2024/1/AK (turpmāk – Iepirkums) rezultātiem un Atveseļošanas fonda projekta 2.3.2.3.i.0/1/23/I/CFLA/001 “Digitālās plaisas mazināšana sociāli neaizsargātajām grupām un izglītības iestādēs” ietvaros, noslēdz šādu pakalpojuma līgumu (turpmāk – Līgums):
1. Līguma priekšmets un termiņš
1.1. Pasūtītājs uzdod un Izpildītājs apņemas saskaņā ar Līgumu, Tehnisko specifikāciju (1. pielikums), Finanšu piedāvājumu (2. pielikums) un Tehnisko piedāvājumu (3. pielikums) nodrošināt pakalpojumu “Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem”  (turpmāk – Pakalpojums).
1.2. Līguma izpildes termiņš: 6 (seši) mēneši no Līguma noslēgšanas brīža.
2. Līgumcena un norēķinu kārtība
2.1. Līguma ietvaros Izpildītājs Pasūtītājam sniedz Līgumā noteikto Pakalpojumu, kura kopējā līgumcena ir _________ EUR (________________ euro un __ centi) bez PVN (turpmāk – Līgumcena). PVN tiek piemērots un maksāts papildus saskaņā ar Pievienotās vērtības nodokļa likumu, ja Izpildītājs to ir norādījis rēķinā. 
2.2. Līgumcenā ietverti visi nodokļi un nodevas, izņemot PVN, kā arī visi iespējamie Izpildītāja izdevumi, kas nepieciešami Izpildītāja pilnīgai saistību izpildei Līguma ietvaros. 
2.3. Pasūtītājs par Pakalpojuma veikšanu norēķinās šādā kārtībā un termiņos:
2.3.1. Pasūtītājs veic avansa maksājumu 20 % (divdesmit procenti) no kopējās Līgumcenas ne vēlāk kā 10 (desmit) darba dienu laikā pēc Līguma parakstīšanas. Lai saņemtu avansu, Izpildītājam ir jāiesniedz Pasūtītājam avansa rēķinu un avansa atmaksas nodrošinājumu (Līguma 9. nodaļa) pieprasītā avansa summas apmērā;
2.3.2. Gala norēķinu Pasūtītājs veic ne vēlāk kā 20 (divdesmit) darba dienu laikā pēc Pakalpojuma izpildes un nodošanas un pieņemšanas akta abpusējas parakstīšanas.
2.4. Izpildītājs Līguma ietvaros izrakstāmo rēķinu ir tiesīgs sagatavot elektroniski. Puses vienojas pieņemt elektroniski sagatavotu rēķinu, ja rēķins ir nosūtīts no Pušu elektroniskajām pasta adresēm, kas norādītas Līguma 3.10. punktā.
2.5. Maksājumi Līguma ietvaros tiek veikti ar pārskaitījumu uz maksājuma pieprasījumā norādīto bankas kontu. Par samaksas dienu tiek uzskatīta diena, kad ir veikts pārskaitījums uz norādīto bankas kontu.
2.6. Risku par Līgumā neparedzētiem pakalpojumiem, kas nepieciešami Līguma pilnīgai izpildei (turpmāk – neparedzēti darbi), uzņemas Izpildītājs, tai skaitā neparedzēto darbu izmaksas, kuras nav iekļautas Līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Līguma objekta apraksta arī tad, ja tās nav tieši norādītas Līgumā.
2.7. Risku par neparedzētiem darbiem uzņemas Pasūtītājs, ja:
2.7.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
2.7.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
2.7.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
2.8. Ja Izpildītājs nepilda ar Līgumu uzņemtās saistības, tas atmaksā Pasūtītājam saņemto avansu pilnā apmērā, izņemot gadījumus, kad Līguma izpilde tiek apturēta vai izbeigta Pasūtītāja vainas dēļ un vienlaikus Izpildītājs Līguma izpildes uzsākšanai ir veicis sākotnējos ieguldījumus, un avanss ir pilnībā vai daļēji sedzis ieguldījumu izmaksas, kuras Izpildītājs spēj pamatot un pierādīt. Avansu atmaksā 10 (desmit) dienu laikā pēc Pasūtītāja rēķina saņemšanas.
3. Pakalpojumu sniegšanas un pieņemšanas nosacījumi
3.1. Pakalpojums tiek sniegts no Līguma parakstīšanas dienas līdz brīdim, kad visi Pakalpojuma posmi ir izpildīti un no Pasūtītāja puses pieņemti.
3.2. [bookmark: _Ref514796716]Pakalpojuma izpilde, nodošana un pieņemšana tiek veikta Tehniskajā specifikācijā un  Līgumā noteiktajā kārtībā un termiņā.
3.3. [bookmark: _Ref514796720]Pasūtītājam ir pienākums 10 (desmit) darbdienu laikā pēc nodošanas un pieņemšanas akta saņemšanas pārbaudīt sniegtās Pakalpojuma atbilstību Līguma noteikumiem un pieņemt vai noraidīt to. Ja Pasūtītājs pieņem nodošanas un pieņemšanas aktā norādīto Pakalpojumu, tad Pasūtītājs paraksta nodošanas un pieņemšanas aktu pēc Pakalpojuma pārbaudes un izsniedz Izpildītājam vienu Pasūtītāja parakstītu nodošanas un pieņemšanas akta eksemplāru šajā Līguma punktā noteiktajā termiņā. 
3.4. Ja Pakalpojums nav sniegts atbilstoši Līguma noteikumiem, tad Pasūtītājam ir tiesības neparakstīt nodošanas un pieņemšanas aktu un neveikt maksājumu līdz Pakalpojuma saņemšanai atbilstoši Līguma noteikumiem, un ir pienākums paziņot Izpildītājam par pretenzijām par Pakalpojumu šādā kārtībā:
3.4.1. Pasūtītājs 10 (desmit) darbdienu laikā, pēc nodošanas un pieņemšanas akta saņemšanas rakstiski informē Izpildītāju par pretenzijām attiecībā par sniegto Pakalpojumu un nepieciešamajiem papildinājumiem un/ vai labojumiem tajā;
3.4.2. [bookmark: _Ref517363041]ja Izpildītājs atzīst Pasūtītāja pretenziju par pamatotu, Izpildītājs nekavējoši, bet ne vēlāk, kā 5 (piecu) darbdienu laikā vai ar Pasūtītāju vienojoties citā termiņā veic labojumus Pakalpojuma nodevumā un atkārtoti iesniedz Pasūtītājam labotu Pakalpojuma nodevumu un nodošanas un pieņemšanas aktu par tā pieņemšanu, savukārt Pasūtītājs pieņem vai noraida labojumus; 
3.4.3. ja Izpildītājs neatzīst Pasūtītāja noraidījumu par pamatotu, strīds izšķirams Līgumā noteiktajā kārtībā;
3.4.4. Līguma noteikumi, kas paredz Izpildītājam pienākumu novērst Pakalpojuma izpildē konstatētos trūkumus un atkārtoti nodot Pakalpojumu Pasūtītājam Līgumā noteiktajos termiņos, nav uzskatāms par pamatu Pakalpojuma izpildes termiņa pagarināšanai un līgumsoda nepiemērošanai.
3.5. [bookmark: _Ref517363004]Ja pēc Pakalpojuma nodevuma atkārtotas saņemšanas Pasūtītājs konstatē, ka Izpildītājs nav novērsis pretenzijā norādītos trūkumus vai konstatē citas Pakalpojuma  nodevuma neatbilstības Līguma noteikumiem, kā arī, ja Izpildītājs neiesniedz Pakalpojuma nodevumu atkārtotai pārbaudei noteiktajā termiņā vai Izpildītāja nokavējuma dēļ Pasūtītājam Pakalpojums vairs nav nepieciešams, Pasūtītājs ir tiesīgs atteikties no Pakalpojuma pieņemšanas un samaksas veikšanas un vienpusēji izbeigt Līgumu.
3.6. Visus trūkumus, kurus Pasūtītājs konstatē Izpildītajā sniegtajā Pakalpojumā, Izpildītājs novērš uz sava rēķina. Pasūtītājs neatlīdzina izdevumus, kas Izpildītājam radušies, novēršot Pasūtītāja konstatētus trūkumus.
3.7. Ja Pasūtītājs bez pamatota iemesla Līguma 3.3. punktā noteiktajā termiņā nepaziņo Izpildītājam par jebkādu Pakalpojuma neatbilstību vai konstatētiem trūkumiem, tiek uzskatīts, ka Pasūtītājam nav pretenziju par sniegto Pakalpojumu.
3.8. Ja Pasūtītāja vainas dēļ aizkavējas Pakalpojuma pieņemšana, Izpildītājs neatbild par saistītā Pakalpojuma izpildes nokavējumu, ciktāl tas izriet no Pasūtītāja saistību neizpildes.
3.9. Pušu parakstīts nodošanas un pieņemšanas akts ir pamats rēķina izrakstīšanai.
3.10. Lai nodrošinātu Līguma izpildi, Puses nozīmē savas kontaktpersonas, kuru pienākums ir koordinēt Līguma izpildi un nodrošināt savlaicīgu informācijas apmaiņu:
3.10.1. Pasūtītāja kontaktpersona ir: ____________tālr.: ______ e-pasts:________;
3.10.2. Izpildītāja kontaktpersonas ir: ___________tālr.: ______ e-pasts:________.
4. Pušu pienākumi un tiesības
4.1. Izpildītāja pienākumi:
4.1.1. saskaņot ar Pasūtītāju Līgumā minētos jautājumus, kas saistīti ar līgumsaistību izpildi;
4.1.2. ne vēlāk kā 1 (vienas) darba dienas laikā pēc Pasūtītāja pieprasījuma sniegt Pasūtītājam  informāciju par līgumsaistību izpildes gaitu un norisi;
4.1.3. savlaicīgi informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē saistību precīzu, pilnīgu vai savlaicīgu izpildi;
4.1.4. paziņot Pasūtītājam rakstiskā formā, ja kāds no Izpildītāja piedāvājumā minētajiem speciālistiem darbu izpildei nav pieejams visā Līguma darbības laikā un Līgumā noteiktajā kārtībā nodrošināt attiecīga speciālista aizvietošanu ar citu līdzvērtīgu speciālistu; 
4.1.5. paziņot Pasūtītājam rakstiskā formā par nodomu slēgt līgumu ar apakšuzņēmējiem, par kuriem ar Pasūtītāju nav panākta vienošanās, vai par jau esošu apakšuzņēmēju nomaiņu Līguma ietvaros. Pirms minēto līgumu slēgšanas vai izmaiņām ir nepieciešama iepriekšēja rakstiska Pasūtītāja piekrišana. Šāds paziņojums un Pasūtītāja piekrišana vai iebildums neatbrīvo Izpildītāju no Līguma ietvaros noteiktajām saistībām vai pienākumiem;
4.1.6. Līguma darbības laikā, kā arī pēc tā termiņa beigām, neizpaust nekādu ar Līguma izpildi vai Pasūtītāju, vai tā darbību saistītu informāciju, kura tam uzticēta, izņemot gadījumus, kad Pasūtītājs ir sniedzis rakstisku piekrišanu šādas informācijas atklāšanai;
4.1.7. bez Pasūtītāja rakstiskas saskaņošanas nenodot Pakalpojuma izpildes rezultātā iegūto vai apstrādāto Pasūtītāja informāciju trešajām personām, izņemot Līgumā un Latvijas Republikā spēkā esošajos normatīvajos aktos noteiktajos gadījumos, par kuriem Izpildītājam ir pienākums informēt Pasūtītāju;
4.1.8. pēc Pakalpojuma izpildes iesniegt Pasūtītājam Izpildītāja sagatavotu un parakstītu nodošanas un pieņemšanas aktu un Līguma ietvaros sagatavoto saskaņoto nodevumu elektroniskā veidā iesniegt gan papīra formātā (datorrakstā uz A4 papīra formāta lapām), gan elektroniskajā (Word un PDF formātā) datu nesējā (zibatmiņa);
4.1.9. bez papildus samaksas novērst identificētās problēmas, kas tam radušās saistībā ar papildinājumiem un labojumiem, kas veicami Pakalpojuma nodevumā saskaņā ar Pasūtītāja norādījumiem, un kas radušies Izpildītāja veiktās darbības vai bezdarbības rezultātā;
4.1.10. ievērot Personu datu apstrādes noteikumus, kas noteikti Līguma  4. pielikumā (ja attiecināms).
4.2.  Izpildītāja tiesības:
4.2.1. savlaicīgi saņemt visu Pasūtītāja rīcībā esošo informāciju, kas nepieciešama Līguma saistību izpildei;
4.2.2. prasīt un saņemt samaksu par atbilstoši Līguma nosacījumiem sniegto Pakalpojumu;
4.2.3. elektroniski vai rakstiski, izmantojot e-pastu, pieprasīt no Pasūtītāja informāciju un dokumentāciju, kas ir Pasūtītāja rīcībā un nepieciešama Pakalpojumu veikšanai. Par termiņu un kārtību, kādā sniedzama šajā punktā noteiktajā kārtībā pieprasītā informācija un dokumentācija, Līguma 3.10. punktā norādītās kontaktpersonas vienojas atsevišķi, bet tas nevar būt īsāks par 5 (piecām) darba dienām un garāks par 10 (desmit) darba dienām.
4.3. Pasūtītāja pienākumi:
4.3.1. sniegt Izpildītājam visu tā rīcībā esošo informāciju un materiālus, kas nepieciešama un varētu būt noderīga pilnīgai Pakalpojuma izpildei;
4.3.2. Līgumā noteiktajā kārtībā par kvalitatīvi sniegtu Pakalpojumu, ievērojot Līguma noteikumus, pieņemt un parakstīt Izpildītāja sagatavotu nodošanas un pieņemšanas aktu;
4.3.3. veikt samaksu par Līgumā noteiktajā kārtībā un apjomā pieņemtu Pakalpojumu.
4.4. Pasūtītāja tiesības:
4.4.1. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
4.4.2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
4.4.3. izvirzīt Izpildītājam pamatotas pretenzijas par Pakalpojuma kvalitāti un trūkumiem saskaņā ar Līguma noteikumiem;
4.4.4. nepieņemt Pakalpojumu, ja konstatē, ka trūkumi nav novērsti atbilstoši Pasūtītāja norādījumiem un Līguma noteikumiem. 
5. Līguma grozīšanas kārtība un kārtība, kādā pieļaujama atkāpšanās no līguma
5.1. Līgums var tikt grozīts vai izbeigts, Pusēm savstarpēji rakstveidā vienojoties, izņemot Līgumā noteiktos izņēmuma gadījumus.  Jebkuri Līguma grozījumi stājas spēkā un kļūst par Līguma neatņemamu sastāvdaļu tikai pēc tam, kad tie ir noformēti rakstveidā un tos ir parakstījušas abas Puses.
5.2. Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi) un atbilst vienam no šādiem gadījumiem: 
5.2.1. grozījumi ir nebūtiski; 
5.2.2. grozījumi ir būtiski un tiek izdarīti tikai Līguma 5.4. punktā minētajos gadījumos; 
5.2.3. grozījumi tiek izdarīti Līguma 5.6. punktā minētajā gadījumā neatkarīgi no tā, vai tie ir būtiski vai nebūtiski.
5.3. Līguma grozījumi ir būtiski jebkurā no šādiem gadījumiem:
5.3.1. grozītie Līguma noteikumi, ja tie būtu bijuši paredzēti Iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli Iepirkuma;
5.3.2. ekonomiskais līdzsvars (piemēram, risku sadalījums un tos kompensējošie līdzekļi), ko paredz Līgums, tiek mainīts Iepirkumā izraudzītā pretendenta interesēs;
5.3.3. Līguma priekšmetā ietver pakalpojumus, ko neparedz sākotnēji noslēgtais Līgums;
5.3.4. Iepirkumā izraudzīto pretendentu (līgumslēdzēju pusi) aizstāj ar citu Izpildītāju.
5.4. Būtiski Līguma grozījumi ir pieļaujami šādos gadījumos:
5.4.1. Iepirkuma dokumenti un Līgumā skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem Līguma izpildes aspektiem;
5.4.2. Pasūtītājam ir nepieciešami papildu pakalpojumi vai piegādes, kas nebija iekļauti sākotnējā Iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai Izpildītāja maiņa radītu ievērojamas grūtības;
5.4.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
5.4.4. Iepirkumā izraudzīto pretendentu (līgumslēdzēju pusi) aizstāj ar citu Izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai Iepirkuma dokumentos noteiktajām kvalifikācijas prasībām.
5.5. Līguma grozījumi ir pieļaujami, ja Līguma vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Līguma  5.4.1., 5.4.2. un 5.4.3. apakšpunktu), vienlaikus nesasniedz:
5.5.1. Ministru kabineta noteiktās līgumcenu robežvērtības, sākot ar kurām paziņojums par līgumu vai paziņojums par sociālajiem un citiem īpašiem pakalpojumiem publicējams Eiropas Savienības Oficiālajā Vēstnesī;
5.5.2. 10 % no sākotnējās Līguma kopējās līgumcenas.
5.6. Puses var veikt būtiskus Līguma grozījumus, kuru veikšana ir pieļaujama saskaņā ar Publisko iepirkumu likuma 61. pantu, ja Līguma izpildes gaitā radusies un iepriekš objektīvi neparedzama nepieciešamība:
5.6.1. normatīvajos aktos noteiktajā apmērā, ja Pakalpojumu izpildes laikā stājas spēkā izmaiņas normatīvajos aktos un šīs izmaiņas pēc būtības neietekmē Pakalpojuma izpildes rezultātu;
5.6.2. ja no Pusēm neatkarīgu un objektīvu apstākļu dēļ Līgumā noteikto Pakalpojumu vai tā daļu nav iespējams izpildīt noteiktajā termiņā vai apjomā, pagarināt Līgumā noteiktā Pakalpojuma vai tā daļas izpildi uz termiņu, kādā pastāv šie apstākļi;
5.6.3. Pasūtītājam objektīvu iemeslu dēļ zudusi nepieciešamība saņemt Līgumā minēto Pakalpojumu, kā rezultātā samazinās sniedzamā Pakalpojuma apjoms;
5.6.4. iekļaut papilddarbus un/vai izslēgt atsevišķus darbus, kā rezultātā netiek būtiski izmainīts Pakalpojums, kā arī netiek pasliktināts gala rezultāts.
5.7. Pasūtītājam ir tiesības vienpusēji atkāpties no Līguma neatlīdzinot nekādus zaudējumus, ja:
5.7.1. Izpildītājs ir būtiski nokavējis kādu izpildījuma termiņu vairāk par 30 (trīsdesmit) dienām un termiņa kavējumā nav vainojams pats Pasūtītājs;
5.7.2. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
5.7.3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
5.7.4. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
5.7.5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
5.7.6. Izpildītājs pārkāpj vai nepilda citu būtisku Līgumā paredzētu pienākumu;
5.7.7. Izpildītājs Pasūtītājam nodarījis zaudējumus;
5.7.8. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no Līgumcenas, un minētā korekcija izriet no Izpildītāja pieļauta Līguma pārkāpuma;
5.7.9. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā;
5.7.10. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē;
5.7.11. ārējā normatīvajā aktā noteiktajos gadījumos;
5.7.12. Izpildītājs nav iesniedzis saistību izpildes nodrošinājumu;
5.7.13. citos Līgumā noteiktajos gadījumos.
5.8. Pasūtītājs var izbeigt Līgumu šādos gadījumos:
5.8.1. turpmāku Līguma izpildi padara neiespējamu nepārvarama vara;
5.8.2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai.
5.9. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas, t.sk. gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
5.10. Izpildītājam ir tiesības vienpusējā kārtā atkāpties no Līguma pirms termiņa, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs vismaz 30 (trīsdesmit) dienas nepamatoti kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Izpildītāja pretenzijas nosūtīšanas dienas Pasūtītājam.
5.11. Atkāpšanās no Līguma, Līgums atcelšana un izbeigšana notiek paziņojuma kārtībā. Līgums ir uzskatāms par atceltu, izbeigtu vai veikta atkāpšanās no Līguma, ja paziņojuma adresāts Līguma 5.20. punktā noteiktajā termiņā neceļ iebildumus.
5.12. Puse par atkāpšanos no Līguma paziņo otrai Pusei ierakstītas vēstules vai ar drošu elektronisko parakstu parakstītas vēstules veidā. 
5.13.  Ja Līguma 5.12. punktā minētais paziņojums nosūtīts ierakstītas vēstules veidā, uzskatāms, ka otra Puse to ir saņēmusi septītajā dienā pēc tā nodošanas pastā, ja paziņojums nosūtīts ar drošu elektronisko parakstu parakstītas vēstules veidā – otrajā darba dienā pēc tā nosūtīšanas.
5.14. Tiesības atkāpties no Līguma, prasīt Līguma atcelšanu vai izbeigšanu var izlietot, ja Puse ir tikusi brīdināta par iespējamo vai plānoto atkāpšanos no Līguma vai tā atcelšanu vai izbeigšanu un nav novērsusi atkāpšanās vai Līguma atcelšanas vai izbeigšanas pamatu Līguma 5.20. punktā noteiktajā termiņā.
5.15. Atkāpjoties, atceļot vai izbeidzot Līgumu pirms termiņa, Puses veic savstarpējos norēķinus par faktiski izpildīto Pakalpojumu 30 (trīsdesmit) dienu laikā, skaitot no vienošanās par Līguma izbeigšanu abpusējas parakstīšanas vai paziņojuma par Līguma izbeigšanu nosūtīšanas dienas, ieturot naudas līdzekļus līgumsoda vai zaudējumu segšanai saskaņā ar Līguma noteikumiem. 
5.16. Katrs no līdzējiem ir tiesīgs ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu, ja no Līguma rakstura nav secināms, ka Līguma izpilde pēc strīda izšķiršanas vairs nebūs iespējama vai nebūs Pasūtītājam nepieciešama.
5.17. Strīdus, kuri rodas saistībā ar Līgumu, Puses risina savstarpējo pārrunu ceļā 30 (trīsdesmit) dienu laikā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.
5.18. Gadījumā, ja Pusēm rodas domstarpības vai strīdi par kādu no Līguma noteikumiem, ieinteresētā Puse ir tiesīga pieaicināt neatkarīgus ekspertus.
5.19. Pretenzijas, kas saistītas ar Līguma saistību izpildi, tiek izskatītas 10 (desmit) darbdienu laikā, skaitot no rakstiskās pretenzijas saņemšanas dienas.
5.20. Strīdi vai domstarpības Pušu starpā neatbrīvo Izpildītāju no Līgumā paredzēto saistību izpildes.
6. Pušu atbildība
6.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības rezultātā. Kopējais vienas Puses atbildības apmērs pret otru Pusi nepārsniedz Līguma 2.1. punktā norādīto kopējo Līgumcenu. 
6.2. Pasūtītājam ir tiesības prasīt līgumsodu, ja Izpildītājs pārkāpj kādu no Līgumā noteiktajiem izpildes termiņiem 0,5 % (nulle, komats, piecu procentu) apmērā no kavētā Pakalpojuma izmaksām par katru kavējuma dienu, bet ne vairāk par 10 % (desmit procenti) no Līguma 2.1. punktā norādītās kopējās Līgumcenas. 
6.3. Izpildītājam ir tiesības prasīt līgumsodu, ja ir pārkāpts kāds no Līgumā noteiktajiem samaksas termiņiem 0,5 % (nulle, komats, pieci procenti) apmērā no laikā nesamaksātās summas par katru nokavēto dienu, bet ne vairāk par 10 % (desmit procenti) no Līguma 2.1. punktā norādītās kopējās Līgumcenas. 
6.4. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
6.5. Ja kāda Puse saskaņā ar Līgumu pieprasa no otras Puses līgumsodu vai zaudējumus, Puse to samaksā 30 (trīsdesmit) dienu laikā no pieprasījuma saņemšanas dienas, atbilstoši Līgumā noteiktai pieprasījuma nosūtīšanas un saņemšanas kārtībai. 
6.6. [bookmark: _Ref511896190]Izpildītājs nodrošina, ka Pakalpojumu izpildē, atbilstoši paredzētajām lomām, piedalīsies Līguma 5. pielikumā Iepirkuma atlases dokumentos norādītie speciālisti. Nepieciešamības gadījumā Izpildītājs ir tiesīgs nomainīt Līguma 5. pielikumā sākotnēji minētos speciālistus ar citiem, Līguma noteiktajā kārtībā. Ja Pasūtītājs konstatē, ka Izpildītājs ir veicis Pakalpojuma izpildē iesaistīto speciālistu vai apakšuzņēmēju maiņu, neievērojot Līguma 7. nodaļā noteikto kārtību, Pasūtītājs ir tiesīgs piemērot Izpildītājam līgumsodu 100,00 EUR (viens simti euro, 00 centi) apmērā par katru šādu gadījumi. Līgumsoda samaksa neatbrīvo Izpildītāju no pienākuma veikt speciālistu vai apakšuzņēmēju nomaiņu tikai saskaņojot to ar Pasūtītāju Līguma 7. nodaļas kārtībā.
6.7. Puses nevar vainot par ar Līgumu uzņemto saistību nepildīšanu, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:
6.7.1. no kura nav iespējams izvairīties un kura sekas nav iespējams pārvarēt;
6.7.2. kuru Līguma slēgšanas brīdī nebija iespējams paredzēt;
6.7.3. kas nav radies Puses vai tās kontrolē esošas personas rīcības dēļ;
6.7.4. kas padara saistību izpildi ne tikai apgrūtinošu, bet neiespējamu.
6.8. Nepārvaramas varas gadījumā Puse nekavējoties informē otru Pusi par šādu apstākļu iestāšanos. Līguma saistību izpilde tiek apturēta uz laiku, kādā pastāv minētie apstākļi. Ja nepārvaramas varas apstākļi turpinās ilgāk par 10 (desmit) darba dienām, Pasūtītājs ir tiesīgs pieņemt lēmumu par Līguma izbeigšanu, par to rakstveidā paziņojot Izpildītājam.


7. Apakšuzņēmēju un personāla nomaiņas kārtība
7.1. Izpildītājam ir pienākums Pakalpojumu veikšanā piesaistīt Izpildītāja piedāvājumā Iepirkumam norādītos un Iepirkuma nolikuma prasībām atbilstošus speciālistus un apakšuzņēmējus, kuru saraksts pievienots Līguma 5. pielikumā. 
7.2. Iepirkumā izraudzītais pretendents nav tiesīgs bez saskaņošanas ar Pasūtītāju veikt piedāvājumā Iepirkumam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
7.3. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos, kad piedāvātais personāls neatbilst Iepirkuma nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts.
7.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā (atbilstoši Pasūtītāja norādītajam paziņojumā par līgumu vai Iepirkuma nolikumā) minētajiem pretendentu izslēgšanas gadījumiem;
7.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā (atbilstoši Pasūtītāja norādītajam paziņojumā par līgumu vai Iepirkuma nolikumā) minētajiem pretendentu izslēgšanas gadījumiem;
7.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.7. Pasūtītājs pieņem lēmumu atļaut vai atteikt Iepirkumā izraudzītā pretendenta Iepirkuma līguma personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7.8. Izpildītājs pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājs iesniedz Pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu atbilstoši Līguma 5. pielikumā noteiktai formai. Sarakstā norāda arī Izpildītāja apakšuzņēmēju apakšuzņēmējus. Izpildītājam ir pienākums Līguma izpildes laikā paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā.
8. Intelektuālā īpašuma tiesības
8.1. Ja Līguma izpilde ietver autora darba vai cita intelektuālā īpašuma objekta radīšanu, kopā ar izpildīto darbu Izpildītājs nodod Pasūtītājam ekskluzīvas radītā intelektuālā īpašuma objekta lietošanas mantiskās tiesības, kuras saskaņā ar normatīvajiem aktiem un tajos noteiktā apjoma ietveros Pasūtītājs ir tiesīgs saņemt. Izpildītājs garantē, ka sniegtā Pakalpojuma īstenošanā netiks pieļauti trešo personu intelektuālo tiesību pārkāpumi.
8.2. [bookmark: _Ref511895429]Izpildītāja vainas dēļ radīto trešo personu intelektuālo tiesību aizskārumu gadījumā Izpildītājam ir pienākums:
8.2.1. bez maksas nekavējoties novērst jebkādu trešo personu tiesību aizskārumu; 
8.2.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par intelektuālo tiesību aizskārumu; 
8.2.3. segt Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu.
8.3. Līguma 8.2. punktā noteiktais pienākums netiek ierobežots ne laikā, ne atbildības apjomā.

9. Avansa atmaksas nodrošinājums

9.1. Ja Izpildītājs vēlas saņemt Līguma noteikto avansu, tas kopā ar avansa pieprasījumu iesniedz Pasūtītājam avansa atmaksas nodrošinājumu – pirmā pieprasījuma beznosacījumu bankas garantiju vai apdrošinātāja galvojumu Līguma (saistību) izpildei, ar kuru nodrošinājuma devējs, atsakoties no jebkādām ierunu tiesībām, neatsaucami uzņemas pienākumu pēc Pasūtītāja pirmā pieprasījuma samaksāt Pasūtītājam jebkuru tā pieprasīto naudas summu, nepārsniedzot pieprasītā avansa apmēru, ja Pasūtītāja pieprasījumā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas. Avansa atmaksas nodrošinājumā jābūt atsaucei uz Līgumu un tam jābūt izdotam vienā oriģinālā eksemplārā – nodrošinājuma saņēmējam.
9.2. Avansa atmaksas nodrošinājumu Pasūtītājs ir tiesīgs izmantot, lai kompensētu avansu, ja Izpildītājs nepilda savas saistības saskaņā ar Līgumu. 
9.3. Avansa atmaksas nodrošinājums ir kredītiestādes vai tās filiāles vai apdrošināšanas sabiedrības vai tās filiāles izsniegts avansa atmaksas nodrošinājums, kura saturs atbilst Līguma 8. nodaļas noteikumiem. 
9.4. Avansa atmaksas nodrošinājuma jābūt spēkā līdz brīdim, kad Izpildītājs ir izpildījis Līguma saistības. 
9.5. Ja avansa atmaksas nodrošinājums jebkāda iemesla dēļ zaudē spēku pirms avansa pilnīgas atmaksas, tas uzskatāms par Izpildītāja saistību neizpildi un Pasūtītājs ir tiesīgs nekavējoties vienpusēji izbeigt Līgumu, rakstiski informējot par to Izpildītāju. 
9.6. Pasūtītājs nedrīkst pieņemt nodrošinājumu, ja konstatējams vismaz viens no šādiem apstākļiem: 
9.6.1. nodrošinājuma dokumentā ir noteikts nodrošinātā prasījuma cesijas vai nodrošinājuma izlietošanas tiesību aizliegums; 
9.6.2. nodrošinājums var tikt izlietots, tikai ceļot prasību tiesā vai šķīrējtiesā; 
9.6.3. nodrošinājuma dokumenta noteikumi ierobežo, apgrūtina vai novilcina Pasūtītāja iespēju izlietot tajā paredzēto nodrošinājumu vai nodrošinājuma izlietošana ir saistīta ar nepamatoti īsu termiņu vai citiem Pasūtītāju ierobežojošiem noteikumiem; 
9.6.4. nodrošinājuma dokuments paredz Izpildītāja tiesības atkāpties no nodrošinājuma dokumenta bez Pasūtītāja piekrišanas (vienpusēji atcelt nodrošinājuma dokumentu); 
9.6.5. nodrošinājums vai nodrošinājuma dokuments neatbilst Līgumam; 
9.6.6. nodrošinājuma dokumentam vai tajā paredzētajam nodrošinājumam ir piemērojams ārvalsts likums; 
9.6.7. Pasūtītājam ir cits pamatots iemesls atteikties pieņemt nodrošinājumu. 
9.6.8. Ja avansa atmaksas nodrošinājums ir kredītiestādes garantija, tai piemērojami garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
10. Citi noteikumi
10.1. Puses vienojas neizpaust Līguma izpildes gaitā no otras Puses saņemto ierobežotas pieejamības informāciju vai komercnoslēpumu, izņemot, ja šo informāciju pieprasa Latvijas Republikas prokuratūra, Iekšlietu ministrija vai arī citas Latvijas Republikas normatīvajos aktos paredzētās institūcijas, kurām uz to ir likumīgas tiesības.
10.2. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
10.3. Ja kādai no Pusēm tiek mainīts kāds no Līgumā minētajiem e-pastiem, tālruņiem, adresēm vai citiem rekvizītiem, kā arī ja tiek mainīta vai papildināta Pušu pārstāvju informācija, Puse par to rakstveidā paziņo otrai Pusei. 
10.4. Izpildītājam savlaicīgi, bet ne vēlāk kā 3 (trīs) darba dienu laikā, jāinformē Pasūtītājs par jebkurām izmaiņām saimnieciskajā darbībā, tajā skaitā par saimnieciskās darbības apturēšanu, maksātnespējas vai bankrota procedūras uzsākšanu.
10.5. Līgums ir saistošs arī Pušu saistību pārņēmējiem atbilstoši Publisko iepirkumu likumā noteiktai kārtībai.
10.6. Ja Pusēm Līguma izpildes gaitā rodas strīds par Tehniskās specifikācijas un/vai Tehniskā piedāvājuma interpretāciju un/vai piemērošanu, Puses to noregulē pārrunu ceļā, bet gadījumos, kad vienošanās netiek panākta 5 (piecu) darba dienu laikā, noteicošās ir Tehniskās specifikācijas prasības un Pasūtītāja sniegtie norādījumi tās interpretācijai. Ja Iepirkuma laikā ir saņemti jautājumi par Tehnisko specifikāciju un/vai Tehniskā piedāvājuma sagatavošanu, Pusēm ir saistošas Iepirkuma nolikumā noteiktajā kārtībā Pasūtītāja sniegtās un Iepirkuma profila tīmekļvietnē publicētās atbildes uz saņemtajiem jautājumiem.
10.7. Jautājumos, ko neregulē Līgums, Puses vadās pēc Latvijas Republikā spēkā esošajiem normatīvajiem aktiem, tai skaitā ievērojot Ministru kabineta 2016. gada 20. septembra instrukcijas Nr. 3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” noteikumus.
10.8. Līgums ir saistošs Pusēm, kā arī to saistību pārņēmējiem.
10.9. Līgums sagatavots elektroniski, ko veido Līguma pamatteksts, Tehniskā specifikācija (1. pielikums), Finanšu piedāvājums (2. pielikums), Tehniskais piedāvājums (3. pielikums), Personas datu apstrādes noteikumi (4.pielikums) [footnoteRef:1], Līguma izpildē iesaistīto speciālistu un apakšuzņēmēju saraksts[footnoteRef:2] (5. pielikums). [1:  Ja attiecināms.]  [2:  Ja attiecināms.] 

11. Pušu rekvizīti

	Pasūtītājs:
Izglītības un zinātnes ministrija

__________________________

	
	Izpildītājs:


__________________________




























4. pielikums
2024. gada ___ . ___________ līgumam
atklātā konkursa nolikumam 
(iepirkuma identifikācijas numurs: IZM2024/1/AK/AFP)

Personas datu apstrādes noteikumi (ja attiecināms)
Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem

	Izglītības un zinātnes ministrija (turpmāk – Pārzinis), no vienas puses, 
un 
_____________________, tās ________________________ personā, kurš rīkojas, pamatojoties uz statūtiem (turpmāk - Apstrādātājs), no otras puses, turpmāk – Puses vai katra atsevišķi – Puse, ievērojot apstākli, ka Apstrādātājs, pamatojoties uz Pušu starpā noslēgto līgumu “Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem”, iepirkuma identifikācijas Nr. IZM2024/1/AK/AFP (turpmāk – Līgums), saskaņā ar kuru Apstrādātājs Pārziņa interesēs un uzdevumā veic personu datu apstrādi, kā arī ievērojot, ka Apstrādātājs Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) izpratnē ir personas datu apstrādātājs, vienojas par turpmāko.

1. Priekšmets

1.1. Apstrādātājs Pārziņa interesēs veic personas datu apstrādi, atbilstoši Pārziņa pilnvarojumam, izpildot saistības, kuras Apstrādātājs uzņēmies saskaņā ar Pārziņa un Apstrādātāja starpā noslēgto Līgumu. 
1.2. Apstrādātājs veic apstrādi godīgi un saskaņā ar spēkā esošajiem tiesību aktiem, Līgumu un Pārziņa dotām tiesiskām norādēm. 
1.3. Apstrādātājs Pārziņa uzdevumā veic tam Līguma izpildei nodoto personas datu apstrādi. 
1.4. un tās ir:
1.4.1. datu kategorijas: vārds un uzvārds, personas kods, kontaktinformācija;
1.4.2. subjektu kategorijas: Izglītības un zinātnes ministrijas darbinieki un Līguma tehniskajā specifikācijā noteiktās subjektu kategorijas;
1.4.3. Personas datu apstrādes pamati: lai noslēgtu un izpildītu ieprikuma līgumu “Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem”. 

2. Garantijas

2.1. Apstrādātājs apliecina un garantē, ka tiks īstenoti tehniskie un organizatoriskie pasākumi, lai sasniegtu Līguma 1.1. apakšpunktā norādīto mērķi, tādā veidā, ka Apstrādātāja uz Līguma pamata veiktajā personas datu apstrādē tiks ievērotas spēkā esošo tiesību aktu prasības. 
2.2. Apstrādātājs attiecībā uz personas datu apstrādi, kuru veiks uz Līguma pamata, veic pasākumus, lai izpildītu šo Personas datu apstrādes noteikumu 2.1. apakšpunktu.
2.3. Apstrādātājs pēc Pārziņa pieprasījuma piecu darba dienu laikā iesniedz Pārzinim šo Personas datu apstrādes noteikumu 2.1. apakšpunktā norādītā pienākuma izpildes pierādījumus.

3. Apstrādātāja pienākumi un tiesības

3.1. Apstrādātājs nodrošina, ka personas, kuras ir pilnvarotas apstrādāt datus, ir rakstveidā apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti. Apstrādātājs veic pasākumus, lai nodrošinātu, ka jebkura fiziska persona, kas darbojas Apstrādātāja pakļautībā un kam ir piekļuve personas datiem, tos neapstrādā bez Pārziņa norādījumiem, izņemot, ja minētajai personai tas jādara saskaņā ar Eiropas Savienības vai dalībvalsts tiesību aktiem.
3.2. Novērtējot atbilstīgo drošības līmeni, ņem vērā jo īpaši riskus, ko rada apstrāde, jo īpaši nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem.
3.3. Pirms Apstrādātājs piesaista citu Apstrādātāju apstrādes darbību veikšanai, tam katrā atsevišķā gadījumā jāiegūst Pārziņa rakstveida piekrišana.
3.4. Apstrādātājs, ciktāl tas ir iespējams ņemot vērā apstrādes būtību, izmantojot saprātīgus tehniskus un organizatoriskus pasākumus, palīdz Pārzinim izpildīt savu pienākumu atbildēt uz pieprasījumiem par Regulas III nodaļā paredzēto datu subjekta tiesību īstenošanu.
3.5. Apstrādātājs nepieciešamības gadījumā ciktāl tas ir iespējams palīdz Pārzinim nodrošināt Regulas 35. un 36.pantā noteikto pienākumu izpildi sniedzot nepieciešamo informatīvo atbalstu.
3.6. Apstrādātājs ne ātrāk kā pēc 30 dienām pēc iepirkuma līguma termiņa beigām pēc Pārziņa izvēles dzēš (iznīcina) vai atdod visus personas datus Pārzinim un dzēš esošās kopijas, ja vien Eiropas Savienības vai Latvijas tiesību aktos nav paredzēta personas datu glabāšana.
3.7. Apstrādātājs Pārzinim dara pieejamu visu informāciju, kas nepieciešama, lai apliecinātu, ka tiek pildīti Regulā paredzētie pienākumi, un lai ļautu Pārzinim vai citam Pārziņa pilnvarotam revidentam veikt revīzijas, tostarp pārbaudes, par Līguma prasību izpildi.
3.8. Apstrādātājs nekavējoties informē Pārzini, ja, viņaprāt, kāds norādījums pārkāpj Regulu vai citus Eiropas Savienības vai dalībvalstu datu aizsardzības noteikumus..
3.9. Apstrādātājs nekavējoties, pēc iespējas 36 (trīsdesmit sešu) stundu laikā informē Pārzini, ja, viņaprāt, kāds norādījums pārkāpj Regulu vai citus Eiropas Savienības vai dalībvalstu datu aizsardzības noteikumus. 
3.10. Apstrādātājs par personas datu aizsardzības pārkāpumu nekavējoties, pēc iespējas 24 (divdesmit četru) stundu laikā informē Pārzini, nosūtot tam paziņojumu, kurā ir ietverta šāda informācija:
3.10.1. pārkāpuma būtība;
3.10.2. datu aizsardzības speciālista vārds, uzvārds, uzvārds, kontaktinformācija vai cits kontaktpunkts, kur var iegūt papildu informāciju;
3.10.3. pārkāpuma iespējamās sekas;
3.10.4. pasākumi, ko Apstrādātājs ir veicis vai ierosinājis veikt, lai novērstu pārkāpumu un mazinātu tā iespējamās nelabvēlīgās sekas.

4. Pārziņa pienākumi un tiesības

4.1. Pārzinis nosaka personas datu apstrādes nolūkus, līdzekļus un apmēru, nodrošina, ka  tiek veikta, tostarp, piesaistot Apstrādātāju, tikai tāda datu apstrāde, kurai ir atbilstošs likumīgs pamats un citādā veidā tā atbilst regulai, citiem datu aizsardzības normatīvajiem aktiem, kā arī veic datu subjekta likumīgo prasību izpildi un citus normatīvajos aktos noteiktos pārziņa pienākumus.  

5. Sadarbība un atbildība

5.1. Apstrādātājs sadarbojas ar Pārzini datu incidentu izmeklēšanā un novēršanā, kā arī citu Regulas un šī dokumenta prasību izpildē.
5.2. Puses vienojas, ka datu subjektu un iestāžu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, šī dokumenta, spēkā esošajiem tiesību aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.
5.3. Puses vienojas, ka Apstrādātājam ir pienākums atbildēt uz datu subjektu un iestāžu pieprasījumiem par datu subjekta tiesību īstenošanu Pakalpojuma sniegšanas laikā.
5.4. Apstrādātājs ir atbildīgs par datu subjektu un iestāžu prasījumu izpildi, ja tie radušies saistībā ar Apstrādātāja Līguma, šajā dokumentā, spēkā esošajos tiesību aktos vai Pārziņa likumīgajās norādēs noteikto pienākumu realizāciju vai pārkāpumu, vai apstrādi, kas pārsniedz šajos dokumentos noteikto apjomu un pilnvarojumu.
5.5. Pārzinis ir atbildīgs par datu subjektu un iestāžu prasījumu izpildi, ja tie radušies saistībā ar Pārziņa Līguma, šajā dokumentā vai spēkā esošajos tiesību aktos noteikto pienākumu realizāciju vai pārkāpumu. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar šajā punktā minēto.

6. Citi noteikumi

6.1. Tiesību aktu grozījumu gadījumā Puses sadarbojas, lai papildinātu vai grozītu šo dokumentu, nosakot tajā Pušu saistības atbilstoši spēkā esošajam regulējumam un Līgumā un šajā dokumentā noteiktajai Pušu atbildību sadalījuma būtībai.
6.2. Puses neatbild par saistību neizpildi, ja tās iemesls ir nepārvaramas varas apstākļi.
6.3. Šis dokuments ir neatņemama Līguma sastāvdaļa, tas ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šo dokumentu veikto personu datu apstrādi.

	Pārzinis:
Izglītības un zinātnes ministrija

__________________________
	
	
	Apstrādātājs:


__________________________





5. pielikums
2024. gada ___ . ___________ līgumam
(iepirkuma identifikācijas Nr. IZM2024/1/AK)

Līguma izpildē iesaistīto speciālistu un apakšuzņēmēju saraksts

Apakšuzņēmēju saraksts[footnoteRef:3] [3:  Ja attiecināms.] 

	Nr.p.k.
	Apakšuzņēmēja nosaukums
	Kontaktinformācija
	Pārstāvēttiesīgā persona

	
	
	
	

	
	
	
	

	
	
	
	



Iesaistīto speciālistu saraksts
	Nr.p.k.
	Vārds, uzvārds
	Paredzētā loma pakalpojumu sniegšanā

	
	
	

	
	
	

	
	
	


























6. pielikums 
2024. gada __._________
līgumam Nr.________
2024. gada __. _________

Adresāts: Izglītības un zinātnes ministrija
Reģistrācijas Nr. 90000022399	
Juridiskā adrese: Vaļņu iela 2, Rīga, LV-1050, Latvija
Līgums Nr. __________

AVANSA MAKSĀJUMA GARANTIJA 
NR. ________

[bookmark: _GoBack]Mēs – _____________, vienotais reģistrācijas Nr. _____________; juridiskā adrese: _________________ (turpmāk – Garantijas devējs) esam informēti par to, ka 20__. gada __. _______ starp mūsu klientu – _______________, vienotais reģistrācijas numurs: _______________; juridiskā adrese: _______________ (turpmāk – Izpildītājs) un Izglītības un zinātnes ministrijas, vienotais reģistrācijas Nr. 90000022399, juridiskā adrese: Vaļņu iela 2, Rīga, LV-1050, Latvija (turpmāk – Pasūtītājs) ir noslēgts _________ līgums Nr. _______ “Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem” (turpmāk – Līgums). Saskaņā ar Līguma noteikumiem Uzņēmējam ir jāiesniedz Pasūtītājam avansa maksājuma garantija.

Ņemot vērā iepriekš minēto, ar šo Garantijas devējs neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot _______,__ EUR  (___________euro ___centi), ja, ievērojot šajā garantijā noteiktās prasības, Garantijas devējam ir iesniegts atbilstošs Pasūtītāja parakstīts dokuments (turpmāk – Pieprasījums), ar kuru Pasūtītājs pieprasa Garantijas devējam veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas. 
Šī garantija ir spēkā līdz 20___. gada __. _______ (turpmāk – Beigu datums). Garantijas devējam jāsaņem Pieprasījums ne vēlāk kā Beigu datumā adresē: _______________, vai (ja Pieprasījuma iesniegšana tiek veikta elektroniski) – _________________.

Šis ir pirmā pieprasījuma neatsaucama beznosacījuma garantija. Garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Ja Garantijas devējs ir apdrošināšanas sabiedrība, iekļaujams šāds apliecinājums:

Apliecinām, ka uz šo Garantijas devēja izsniegto garantiju netiks attiecināti nekādi ierobežojumi un/vai Izpildītāja un Garantijas devēja starpā noslēgto līgumu un/vai polišu noteikumi, kas jebkādā veidā ierobežo, ir pretrunā ar šo garantiju un/vai apgrūtina Pasūtītājam tā izmantošanu.

[parakstītāja amata nosaukums]  [personiskais paraksts]   [parakstītāja vārds, uzvārds]


1.lapa no 1

56.lapa no 1
18.lapa no 18
